ระเบียบสำนักงานคณะกรรมการคุ้มครองผู้บริโภคระเบียบสำนักงานคณะกรรมการคุ้มครองผู้บริโภคว่าด้วยข้อมูลข่าวสารของราชการพ.ศ.๒๕๔๔[๑] เพื่อให้การดำเนินงานตามพระราชบัญญัติข้อมูลข่าวสารของราชการพ.ศ. ๒๕๔๐ ของสำนักงานคณะกรรมการคุ้มครองผู้บริโภค เป็นไปด้วยความเรียบร้อยรวดเร็วและมีประสิทธิภาพ สำนักงานคณะกรรมการคุ้มครองผู้บริโภคจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสำนักงานคณะกรรมการคุ้มครองผู้บริโภคว่าด้วยข้อมูลข่าวสารของราชการพ.ศ. ๒๕๔๔ข้อ ๒ระเบียบนี้ให้ใช้บังคับตั้งแต่วันที่ ๑๕ กรกฎาคม พ.ศ. ๒๕๔๔ข้อ ๓บรรดาระเบียบ ข้อบังคับและคำสั่งอื่นใดของสำนักงานคณะกรรมการคุ้มครองผู้บริโภคในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับแก่ข้าราชการ ลูกจ้างและผู้มาช่วยปฏิบัติงานของสำนักงานคณะกรรมการคุ้มครองผู้บริโภคข้อ ๕ในระเบียบนี้ข้อมูลข่าวสารหมายความว่า สิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใด ๆที่อยู่ในความครอบครองหรือควบคุมดูแลของสำนักงานคณะกรรมการคุ้มครองผู้บริโภคตามกฎหมายว่าด้วยข้อมูลข่าวสารของราชการหน่วยงาน หมายความว่า กองสำนักงานเลขานุการกรมและรวมถึงหน่วยงานอื่นที่ตั้งขึ้นในสำนักงานคณะกรรมการคุ้มครองผู้บริโภคข้อ ๖ให้เลขาธิการคณะกรรมการคุ้มครองผู้บริโภครักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการคณะกรรมการคุ้มครองผู้บริโภค มีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสารของราชการ ข้อ ๗[๒] ให้มี คณะกรรมการบริหารข้อมูลข่าวสารของราชการในสำนักงานคณะกรรมการคุ้มครองผู้บริโภคเรียกโดยย่อว่า กข.สคบ. ประกอบด้วยเลขาธิการคณะกรรมการคุ้มครองผู้บริโภค เป็นประธานรองเลขาธิการคณะกรรมการคุ้มครองผู้บริโภค เป็นรองประธานผู้อำนวยการสำนักกฎหมายและคดี ผู้อำนวยการสำนักแผนและการพัฒนาการคุ้มครองผู้บริโภคผู้อำนวยการกองคุ้มครองผู้บริโภคด้านโฆษณา ผู้อำนวยการกองคุ้มครองผู้บริโภคด้านฉลากผู้อำนวยการกองคุ้มครองผู้บริโภคด้านสัญญา และเลขานุการกรม เป็นกรรมการให้ผู้อำนวยการกองเผยแพร่และประชาสัมพันธ์เป็นกรรมการและเลขานุการ ผู้อำนวยการส่วนกฎหมาย สำนักกฎหมายและคดีหัวหน้าฝ่ายส่งเสริมและเผยแพร่ กองเผยแพร่และประชาสัมพันธ์ หัวหน้าฝ่ายบริหารทั่วไปสำนักงานเลขานุการกรม หัวหน้าศูนย์เทคโนโลยีสารสนเทศสำนักแผนและการพัฒนาการคุ้มครองผู้บริโภค เป็นกรรมการและผู้ช่วยเลขานุการข้อ ๘ให้ กข.สคบ. มีอำนาจหน้าที่ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบการขอ การอนุญาต และการบริการข้อมูลข่าวสารของราชการ(๒)ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารของราชการที่ควรจัดเก็บไว้ที่สำนักงานคณะกรรมการคุ้มครองผู้บริโภคหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารของราชการตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับส่วนราชการและเอกชน(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ ตามที่ กข.สคบ.มอบหมาย(๙) เชิญบุคคลใด ๆ มาสอบถามหรือให้คำชี้แจงแสดงความเห็นเกี่ยวกับข้อมูลข่าวสารของราชการ(๑๐)ดำเนินงานอื่นใดตามที่เลขาธิการคณะกรรมการคุ้มครองผู้บริโภคมอบหมายข้อ ๙การประชุม กข.สคบ.จะต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการ และรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ให้นำความในข้อ ๙ มาใช้บังคับการประชุมของคณะอนุกรรมการและคณะทำงานที่ กข.สคบ.แต่งตั้งโดยอนุโลมข้อ ๑๑มติของ กข.สคบ.ต้องได้รับความเห็นชอบจากเลขาธิการคณะกรรมการคุ้มครองผู้บริโภคก่อนจึงจะดำเนินการตามมตินั้นได้หมวด๒การจัดระบบข้อมูลข่าวสารของราชการ ข้อ ๑๒ให้หน่วยงานในสังกัดสำนักงานคณะกรรมการคุ้มครองผู้บริโภคจัดประเภทข้อมูลข่าวสารของราชการที่มีอยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่น และระเบียบของราชการข้อ ๑๓ในการดำเนินงานตามข้อ ๑๒ให้หน่วยงานในสังกัดสำนักงานคณะกรรมการคุ้มครองผู้บริโภคจัดให้มีเจ้าหน้าที่เพื่อควบคุม ดูแล ตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยตามหลักเกณฑ์และวิธีการที่กข.สคบ. กำหนดหมวด๓การขอข้อมูลข่าวสารของราชการและการอนุญาต ข้อ ๑๔การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการและการอนุญาตให้เป็นไปตามหลักเกณฑ์ที่ กข.สคบ.กำหนดข้อ ๑๕การขอข้อมูลข่าวสารของราชการตามหมายเรียกพยานเอกสารของศาลให้นำเสนอเลขาธิการคณะกรรมการคุ้มครองผู้บริโภคหรือผู้ได้รับมอบหมายพิจารณาอนุญาตข้อ ๑๖ข้อมูลข่าวสารของราชการใด หากมีกฎหมาย ระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวนั้นด้วยหมวด๔การบริการข้อมูลข่าวสารของราชการ ข้อ ๑๗[๓] ให้กองเผยแพร่และประชาสัมพันธ์ดำเนินการให้บริการข้อมูลข่าวสารของราชการไว้ให้ประชาชนเข้าตรวจดู ศึกษาค้นคว้าตลอดจนเผยแพร่ ขาย จำหน่าย จ่ายแจก รวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่ง ให้เป็นไปตามหลักเกณฑ์และวิธีการที่ กข.สคบ.กำหนดข้อ ๑๘ข้อมูลข่าวสารของราชการที่มีไว้เพื่อขาย หรือจำหน่ายให้คิดค่าใช้จ่ายตามหลักเกณฑ์ที่ กข.สคบ.กำหนดข้อ ๑๙การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่ กข.สคบ.กำหนดโดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการในกรณีที่ผู้ขอสำเนาหรือขอสำเนาที่มีคำรับรองถูกต้องเป็นผู้มีรายได้น้อยกข.สคบ. จะพิจารณายกเว้นค่าธรรมเนียมหรือลดอัตราค่าธรรมเนียมให้ตามควรแก่กรณีได้ข้อ ๒๐รายได้จากการขายหรือจำหน่ายข้อมูลข่าวสารของราชการตามข้อ ๑๘และค่าธรรมเนียมตามข้อ ๑๙ ให้ปฏิบัติตามระเบียบของราชการข้อ ๒๑การบริการส่งข้อมูลข่าวสารของราชการที่เปิดเผยทางโทรสารให้ดำเนินการโดยเฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสารของราชการ ระยะเวลา และค่าใช้จ่ายในการส่ง ทั้งนี้ให้หัวหน้าหน่วยงานในสังกัดสำนักงานคณะกรรมการคุ้มครองผู้บริโภคเจ้าของเรื่องเป็นผู้พิจารณาอนุญาตหมวด๕สถานที่บริการข้อมูลข่าวสารของราชการ ข้อ ๒๒[๔] ให้กองเผยแพร่และประชาสัมพันธ์จัดสถานที่บริการข้อมูลข่าวสารของราชการการติดต่อขอรับข้อมูลข่าวสารของราชการหรือให้คำแนะนำในการติดต่อกับหน่วยงานของรัฐและเป็นผู้ประสานกับหน่วยงานในสังกัดสำนักงานคณะกรรมการคุ้มครองผู้บริโภคเพื่อให้บริการข้อมูลข่าวสารของราชการประกาศณ วันที่ ๒ กรกฎาคม พ.ศ. ๒๕๔๔อนุวัฒน์ ธรมธัชเลขาธิการคณะกรรมการคุ้มครองผู้บริโภคระเบียบสำนักงานคณะกรรมการคุ้มครองผู้บริโภคว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๕๑[๕]นฤดล/ผู้จัดทำ๒๔กันยายน ๒๕๕๑[๑]ราชกิจจานุเบกษา เล่ม ๑๑๘/ตอนพิเศษ ๖๖ ง/หน้า ๑๖/๑๘ กรกฎาคม ๒๕๔๔[๒]ข้อ ๗ แก้ไขเพิ่มเติมโดยระเบียบสำนักงานคณะกรรมการคุ้มครองผู้บริโภคว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๕๑[๓]ข้อ ๑๗ แก้ไขเพิ่มเติมโดยระเบียบสำนักงานคณะกรรมการคุ้มครองผู้บริโภคว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๕๑[๔]ข้อ ๒๒ แก้ไขเพิ่มเติมโดยระเบียบสำนักงานคณะกรรมการคุ้มครองผู้บริโภคว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๕๑[๕]ราชกิจจานุเบกษา เล่ม ๑๒๕/ตอนพิเศษ ๓๖ ง/หน้า ๓๘/๑๙ กุมภาพันธ์ ๒๕๕๑